เป็นห่วงหนี้เสียธนาคารจำใจขึ้นค่าทวงหนี้
ธุรกิจบัตรเครดิตขึ้นค่าทวงหนี้ลูกค้าเพิ่ม  อ้างคำนวณจากต้นทุน ไม่ใช่จากยอดคงค้าง
15 ม.ค. 2558

ธุรกิจบัตรเครดิตขึ้นค่าทวงหนี้ลูกค้าเพิ่ม  อ้างคำนวณจากต้นทุน ไม่ใช่จากยอดคงค้าง
แหล่งข่าวจากสถาบันการเงิน เปิดเผยว่า ขณะนี้มีผู้ประกอบการธุรกิจบัตรเครดิตบางรายปรับค่าธรรมเนียมการติดตามหนี้จากลูกค้าเพิ่มขึ้น ส่วนหนึ่งเป็นเพราะสภาพเศรษฐกิจซบเซา มีความเสี่ยงที่ลูกหนี้จะผิดนัดชำระ ทำให้ต้องเพิ่มทีมงานและปรับปรุงระบบการติดตามหนี้  หรือบางรายไม่ได้เพิ่มคน แต่ต้องขึ้นเงินเดือนพนักงาน ซึ่งเป็นต้นทุนที่เพิ่มขึ้น
อย่างไรก็ดี ค่าธรรมเนียมการติดตามทวงถามหนี้ เป็นอัตราที่คำนวณจากต้นทุนของผู้ประกอบการเป็นหลัก ไม่ว่าลูกค้าจะทวงถามหนี้ เป็นอัตราที่คำนวณจากต้นทุนของผู้ประกอบการเป็นหลัก ไม่ว่าลูกค้าจะค้างชำระ 500 บาท หรือ 3 แสนบาท ก็คิดอัตราค่าธรรมเนียมเท่ากัน แต่ในเรื่องค่าธรรมเนียมคิดว่าลูกค้ากับผู้ให้บริการบัตรเครดิตน่าจะคุยกันได้ ขึ้นอยู่กับช่วงปกติเป็นลูกค้าที่มีประวัติดีเพียงใด ซึ่งหากลืมหรือไม่ตั้งใจก็สามารถขอยกเว้นค่าใช้จ่ายกับพนักงานได้
นายอติพัฒน์ อัศวจินดา ผู้ช่วยกรรมการผู้จัดการ สายงานบริหารความเสี่ยงองค์การ ธนาคารกสิกรไทย กล่าวว่า ปี 2558 การติดตามหนี้ยังเข้มข้นเช่นเดิม เพราะภาวะเศรษฐกิจยังไม่น่าไว้วางใจ โครงการต่างๆ ของรัฐบาลยังไม่มีความชัดเจน อีกทั้งหนี้ครัวเรือนที่ปรับสูงขึ้นแล้วจะลดลงยาก ธนาคารจะคงความเข้มข้นการติดตามหนี้จนกว่าจะสบายใจกับภาวะเศรษฐกิจ และคุณภาพสินเชื่อกลับเป็นปกติ  โดยจะมีการแจ้งเตือนทันทีที่ลูกค้าจ่ายล่าช้า